27/02/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2010/10-0

Resolución do 20 de decembro de 2O11, da Dirección Xeral de Industria, Enerxía e Minas, pola que se outorga a Gas Galicia SDG, SA a autorización administrativa para a distribución de gas natural canalizado no termo municipal de Muxía, na provincia da Coruña (expediente n.° IN627A 2010/10-0). Despois de examinar o expediente instruído a instancias da empresa Gas Galicia SDG, SA, con CIF n.° A15383284 e enderezo, para os efectos de notificacións, na rúa Lisboa, edificio Área Central, local 31 - HIJ, 15707 - Santiago de • Compostela (A Coruña), resultan os seguintes ANTECEDENTES DE FEITO Primeiro. –0 21/09/2010 a empresa Gas Galicia SDG, SA presentou a solicitude de autorización administrativa para a distribución de gas natural no termo municipal de Muxía (A Coruña), acompañada do preceptivo proxecto. As características básicas das instalacións son as seguintes: A subministración de gas natural á localidade de Muxía realizarase dende unha planta de gas natural licuado (GNL), que se situará en solo forestal no termo municipal de Muxía. A rede de distribución proxectada, que aparece reflectida nos planos de planta de trazado incluídos no proxecto, está formada por: – Unha rede básica de distribución en rango de presión 2 < MOP (presión máxima de operación) ≤ 5 bar, que parte do punto de subministración e chega ás inmediacións do núcleo urbano de Muxía. – E unha rede secundaria de distribución en rango de presión 0,1 < MOP ≤ 2 bar, que parte da rede básica cara aos distintos puntos de consumo. Esta rede deséñase en polietileno de alta densidade PE 100 SDR 17,6, de diámetro variable de 160 a 90 mm, segundo necesidades. A lonxitude prevista para a rede proxectada é da orde dos 6.537 m, dos cales 1.325 m corresponden á rede básica e 5.212 m á rede secundaria. O orzamento ascende á cantidade de cincocentos sesenta e oito mil setecentos noventa euros con noventa e nove céntimos (568.790,99 €). Segundo. –0 28/09/2010 a Dirección Xeral de Industria, Enerxía e Minas resolveu iniciar o trámite de competencia para o outorgamento da dita autorización administrativa, para os efectos previstos no artigo 5 do Decreto 62/2010, do 15 de abril. Esta resolución foi publicada no Diario Oficial de Galicia do 27/01/2011 e durante o prazo establecido (30 días) non se presentaron outras solicitudes en concorrencia e, en consecuencia, continuouse co procedemento de outorgamento de autorización administrativa solicitada por Gas Galicia SDG, SA. Terceiro. –0 11/07/2011 a Dirección Xeral de Industria, Enerxía e Minas resolveu someter a información pública a solicitude de autorización administrativa da rede de distribución de gas natural no termo municipal de Muxía (A Coruña). Esta resolución publicouse no Diario Oficial de Galicia do 10/08/2011, no Boletín Oficial da Provincia da Coruña do 03/08/2011 e nos xornais La Voz de Galicia e El Ideal Gallego do 11/08/2011, e tamén estivo exposta no taboleiro de anuncios do devandito Concello entre o 4 de agosto e o 5 de setembro de 2011. Cuarto. –A Xefatura Territorial da Coruña da Consellería de Economía e Industria informou favorablemente sobre o proxecto de referencia o 04/08/2011. Quinto. –Durante o período de información pública legalmente establecido, o Concello de Muxía presentou un escrito de alegacións, no que solicita que se rectifique e complete o proxecto de autorización administrativa, no sentido de recoller a reposición nas mesmas condicións actuais das rúas afectadas polo soterramento da canalización de gas, así como as medidas a adoptar para impactos doutro tipo en materia de medio ambiente e infraestruturas. FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, do 11 de xuño, polo que se establece a estrutura orgánica da Consellería de Economía e Industria, modificado polo Decreto 8/2011, do 23 de xaneiro, polo que se fixa a estrutura orgánica das consellerías da Xunta de Galicia, en relación coa Lei 34/1998, do 7 de outubro, do sector de hidrocarburos, co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) e coa Lei 30/1992, do 26 de novembro, de réxime xurídico das administracións públicas e do procedemento administrativo común. Segundo. –O citado proxecto cumpre coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro. –No expediente instruído para o efecto cumpríronse os trámites regulamentarios. Cuarto. –Á vista do escrito de alegacións presentado polo Concello de Muxía, do escrito de contestación de Gas Galicia SDG, SA a estas alegacións e do resto da documentación que consta no expediente, queda de manifesto o seguinte: Despois de outorgarlle a Gas Galicia SDG, SA a autorización administrativa para a distribución de gas natural canalizado no termo municipal de Muxía, a dita empresa deberá presentar o preceptivo proxecto de execución (co detalle construtivo) para que se aprobado por esta Dirección Xeral; ademais, antes do comezo das obras, a dita empresa deberá obter a preceptiva licenza municipal, polo tanto, a execución das obras deberá axustarse tamén aos requirimentos esixidos polo Concello de Muxía. De conformidade cos preceptos legais citados e os demais de pertinente e xeral aplicación, esta Dirección Xeral RESOLVE – Outorgar á empresa Gas Galicia SDG, SA a autorización administrativa para a distribución de gas natural canalizado no termo municipal de Muxía (A Coruña), de acordo coas seguintes condicións: Primeira. –Gas Galicia SDG, SA constituirá no prazo de dous meses, a contar dende o momento do outorgamento da autorización, unha fianza por valor de 11.375,82 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4.° da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3.° do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda. –Dentro do prazo de seis meses, contado a partir da data de publicación desta resolución no Diario Oficial de Galicia, a empresa Gas Galicia SDG, SA deberá solicitar á Consellería de Economía e Industria da Xunta de Galicia a aprobación do proxecto de execución, para o que deberá presentar o proxecto detallado das instalacións. En todo caso, deberán cumprirse os prazos previstos no proxecto de autorización administrativa, podendo os ditos prazos ser prorrogados por causa xustificada, previa a correspondente solicitude acompañada da xustificación técnica ou exposición da causa de forza maior causante da demora. Terceira. –As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta comunidade autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Cuarta. –A autorización administrativa afecta ao termo municipal de Muxía, na provincia da Coruña, e contempla a gasificación deste municipio de acordo coas especificacións e planos que figuran no proxecto, subscrito polo enxeñeiro industrial Alfonso Vázquez Varela (colexiado n.° 1.130) e visado polo Colexio Oficial de Enxeñeiros Industriais de Galicia, na súa Delegación de Santiago de Compostela, con rexistro n.° 582/10 (data: 13/09/10). Quinta. –A autorización administrativa outórgase sen prexuízo de terceiros e independentemente das autotizacións ou licencias de competencia doutros organismos ou entidades públicas, necesarios para realizar as instalacións aprobadas. Sexta. –A Administración resérvase o dereito a deixar sen efecto a presente autorización administrativa por calquera das causas sinaladas no artigo 34, apartado 1.° do Decreto 1775/1967, do 22 de xullo, por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non pon fin á vía administrativa, poderá interporse, se é o caso, recurso de alzada ante o conselleiro de Economía e Industria, no prazo de un mes a partir do día seguinte á súa notificación. Santiago de Compostela, 20 de decembro de 2011. O director xeral de Industria, Enerxía e Minas Ángel Bernardo Tahoces